REPUBLIKA HRVATSKA

OPĆINSKI SUD U MAKARSKOJ

URED PREDSJEDNIKA SUDA

Broj: 7-Su-421/2022-8

Makarska, 06. listopada 2022.

OBAVIJEST UZ OGLAS

Općinskog suda u Makarskoj 7 Su-421/2022- 7 od 06. listopada 2022

za radno mjesto zemljišnoknjižnog referenta, 1 ( jedan ) izvršitelj/ice

na određeno vrijeme

Sukladno članku 4. Uredbe o raspisivanju i provedbi javnog natječaja i internog oglasa u državnoj službi (Narodne novine, broj 78/2017 i 89/19), obavještavaju se kandidati o

A)OPISU POSLOVA

Obavlja poslove upisa u zemljišne knjige, obavlja poslove u vezi ZK ispravnog postupka, prima i daje strankama podatke sadržane u zemljišnim knjigama i zbirkama isprava, izdaje zemljišnoknjižne izvatke, ulaže spise u arhivu uz prethodno ulaganje dostavnica, ulaže dokumente u zbirku isprava, izdaje potrebne potvrde i prima na zapisnik podneske, zaprima poštu, vodi imenik i upisnik i druge pomoćne knjige, obavlja poslove na postupcima osnivanja, obnove i dopunjavanja zemljišnih knjiga, obavlja i druge poslove po nalogu predsjednika suda, voditelja zk odjela i zemljišnoknjižnog suca. Za svoj rad neposredno je odgovoran voditelju zemljišne knjige.

B) PODACIMA O PLAĆI

Članak 9. Uredbe o nazivima radnih mjesta i koeficijentima složenosti poslova u državnoj službi (Narodne Novine, broj 37/01 do 13/22 ), koja je objavljena na [www.nn.hr](http://www.nn.hr).

C) NAČINU TESTIRANJA KANDIDATA

1. Pismena provjera znanja

2. Razgovor (intervju) kandidata s Komisijom za provedbu oglasa koji su zadovoljili na pisanoj provjeri znanja.

D) PRAVNIM IZVORIMA za pripremu kandidata za testiranje:

- Zakon o zemljišnim knjigama (Narodne novine, broj 63/2019) - www.nn.hr

- Pravilnik o unutarnjem ustroju, vođenju zemljišnih knjiga i obavljanju drugih poslova u zemljišnoknjižnim odjelima sudova (zemljišnoknjižni poslovnik) („Narodne novine“, broj 81/1997, 109/2002, 153/2002, 123/2002, 14/2005, 60/2010, 60/2010, 55/2013, 63/2019) - www.nn.hr

- Zakon o sudskim pristojbama (Narodne novine broj 118/18 i 53/19)

VRIJEME I MJESTO ODRŽAVANJA TE SADRŽAJ I NAČIN TESTIRANJA BIT ĆE OBJAVLJENI NAKNADNO.